Anexa 3

[bookmark: _GoBack]Contract-cadru de vânzare-cumpărare


Încheiat între,
COMUNA MACEA, în calitate de vânzător, având sediul în localitatea Macea nr. 262, corp, cod fiscal 3519410, contul deschis  la Trezoreria Arad RO76TREZ02121390201XXXXX reprezentat prin primar Ciprian-Gheorghe Otlăcan, în calitate de vânzător, pe de o parte şi
Subsemnatul(a)/Subscrisa .....................................................................cu domiciliul/sediul în loc...........................,str.........................................nr.........bl. 
Ap.....,județ...................,având CUI ..................................,înregistrată la............. 
Registrul Comertului  cu nr...............................,reprezentată prin.............................
......................................................în calitate de....................................,  în calitate de cumpărător, pe de altă parte,

CAP. I. OBIECTUL VÂNZĂRII:
1.1.Subscrisul vânzător, vinde cumpărătoarei ____________________ imobilul teren situat în localitatea Macea, judeţ Arad compus din teren intravilan în suprafaţă de __________ mp, cu nr. cadastral _________,  înscris în CF __________ Macea şi consimte ca dreptul de proprietate asupra terenului mai sus descris să se înscrie în cartea funciară în favoarea cumpărătoarei de mai sus, iar dreptul său de proprietate referitor la acest imobil să se stingă pe cale de consecinţă, în condiţiile legii şi ale prezentului contract.
1.2.  Noi, părţile prezentului contract, declarăm că imobilul teren ce face obiectul prezentului contract s-a vândut prin licitaţie publică potrivit Procesului verbal de adjudecare încheiat în data de____________.
1.3. Subscrisa cumpărătoare înţege să cumpere de la susnumitul vânzător imobilul mai sus arătat la preţul şi în condiţiile prevăzute în prevăzute în prezentul contract cu al cărui conţinut se declară de acord, consimţind la înscrierea în cartea funciară a dreptului de proprietate în favoarea sa, conform legii.

CAP. II. PREŢUL ŞI MODALITĂŢI DE PLATĂ
	2.1. Preţul stabilit de noi părţile contractante este de ................... lei, fără TVA, sumă pe care vânzătorul recunoaşte că a primit-o în întregime de la cumpărător, înaintea semnării prezentului act, iar eu cumpărătorul declar că am achitat-o în mod real, conform chitanţei /OP pentru creanţele bugetelor locale seria .......  nr. ................... din data de ...................... . 
2.2. Subsemnatul cumpărător înţeleg să cumpăr de la susnumitul vânzător imobilul mai sus arătat la preţul şi în condiţiile prevăzute în prezentul contract cu al cărui conţinut mă declar de acord.
2.3. Subscrisul vânzător recunosc că am primit de la cumpărător în întregime preţul mai sus descris, înaintea semnării prezentului act, iar eu cumpărătorul(ea) recunosc că am achitat vânzătorului integral preţul  stabilit.
2.4. Totodată noi, părţile, am luat la cunoştinţă prevederile art. 1660 din Noul Cod Civil potrivit căruia preţul vânzării trebuie să fie serios şi sincer determinat, iar conform art. 1665 vânzarea este anulabilă dacă preţul este fictiv ori derizoriu, faţă de care condiţii declarăm pe propria noastră răspundere că preţul de vânzare susarătat corespunde valorii bunului vândut, aşa cum am stabilit noi, asumându-ne răspunderea în acest sens, inclusiv din punct de vedere fiscal. De asemenea, noi părţile, declarăm că am luat la cunoştinţă prevederile Codului Fiscal şi ale Legii pentru Prevenirea şi Combaterea Evaziunii Fiscale nr. 241/2005 cu modificări ulterioare, precum şi ale Legii nr.656/2002 privind prevenirea şi sancţionarea spălării banilor.

CAP. III . PREDAREA IMOBILULUI
3.1. Predarea către vânzătoare a imobilului conform  art. 1685 din Codul Civil, împreună cu tot ce este necesar pentru exercitarea liberă şi neîngradită a posesiei, are loc pe bază de proces-verbal de predare primire încheiat la data semnării prezentului contract dată de la care cumpărătorul suportă toate cheltuielile cu privire la folosinţa bunului.   

CAP IV. TRASMITEREA DREPTULUI PROPRIETATE 
 4.1. Transmisiunea proprietăţii cu toate atributele sale conf. art.1673 din  Codul Civil şi predarea imobilului conf. art. 1685 Noul Cod Civil, împreună cu tot ceea ce este necesar pentru exercitarea liberă şi neîngrădită a posesiei imobilului s-a efectuat la data  de ......................................, conform Procesului Verbal de predare - primire nr. ..............................................., încheiat sub semnătură privată.
Transmiterea proprietăţii cu toate atributele sale conform art .1673 din Codul Civil are loc la data autentificării contractului.

 CAP V. DECLARAŢII ŞI GARANŢII
5.1. Subscrisul vânzător declară că nu este nicio piedică pentru vânzare întrucât imobilul ce se vinde este în domeniul privat al comunei Macea, se află în circuitul civil,  nu este clasat ca monument istoric, ansamblu sau sit arheologic, nu este inalienabil, nici insesizabil, nu este în litigiu, nu este revendicat, nu are sarcini şi nici interdicţii, nu este constituit vreun drept real în favoarea altor persoane, nu a fost promis spre vânzare nici unei alte persoane fizice sau juridice, este în stăpânirea sa continuă şi legală de la data dobândirii. Vânzătorul declară că imobilul nu este grevat de sarcini şi nu s-au constituit drepturi reale în favoarea altor persoane, după cum rezultă din extrasul de cartea funciară.
5.2. Subscrisul vânzător garantez pe cumpărător contra evicţiunii şi a viciilor imobilului conform prevederilor art. 1695 şi art. 1707 Noul Cod Civil. A fost îndeplinită de către cumpărător obligaţia de verificare a stării în care se află bunul imobil la momentul predării pentru a descoperi viciile aparente, pe care vânzătorul are obligaţia să le remedieze de îndată, precum şi eventualele vicii ascunse. 
5.3. Subsemnatul cumpărător declar că am luat la cunoştinţă de situaţia de drept şi de fapt a bunului imobil ca fiind cea arătată de vânzător şi nu am descoperit vicii aparente pe care vânzătorul are obligaţia să le remedieze de îndată.
5.4. Subsemnatul cumpărător cumpăr, în condiţiile stabilite prin acest contract, imobilul descris mai sus, pe care l-am inspectat, am luat la cunoştinţă că acesta este liber de sarcini şi ştiu că este în proprietatea vânzătorului de mai sus şi am cunoştinţă de situaţia de drept şi de fapt a imobilului.
          5.5. Subsemnatul cumpărător declar că am luat la cunoștință că imobilul descris mai sus este afectat de un canal ce colectează apele pluviale din zonă, și mă oblig să-l  păstrez în bune condiții de funcționare.
5.6. Subsemnatele părţi declarăm că nici unul dintre noi nu se află în vreuna din situaţiile de incapacitate de a vinde sau cumpăra prevăzute în art.1654 şi 1655. 
Noi, părţile contractante, ne obligăm să facem înregistrările în evidenţele fiscale în termenul cerut de lege, la autorităţile financiar-fiscale competente.
5.7. Noi, părţile prezentului contract declarăm că am luat la cunoştinţă prevederile Codului fiscal, potrivit cărora orice persoană care dobândeşte sau înstrăinează un imobil are obligaţia de a depune o declaraţie fiscală la compartimentul de specialitate al autorităţii administraţiei publice locale în a cărei rază de competenţă se află imobilul, în termen de 30 (treizeci) de zile de la data dobândirii sau înstrăinării.
       
          CAP VI. OBLIGAȚII CARE ȚIN DE NATURA BUNULUI                  
           6.1. Cumpărătorul este obligat să realizeze construcția cu destinația de locuință/funcțiune complementară zonei de locuit în termen maxim cinci ani de la data dobândirii terenului.
          6.2. Nerespectarea termenului de cinci ani pentru recepționarea construcției constituie o încălcare a obligației contractuale și îndreptățește vânzătorul să solicite rezilierea unilaterală a contractului de vânzare-cumpărare, conform art. 1552 Cod Civil. 
6.3. Cumpărătorul poate solicita prelungirea termenului pentru finalizarea construcției, cu plata unor penalități de întârziere de 3% /an din valoarea de vânzare a terenului. 
           6.4. Cumpărătorul are obligația de a obține într-un termen de maxim 12 de luni de la semnarea contractului de vânzare-cumpărare în formă autentică, toate acordurile, avizele, documentațiile și obținerea autorizației de construire, conform prevederilor legale în vigoare, pe cheltuiala sa și să demareze începerea lucrărilor de construire în termenul prevăzut în autorizația de construire, 
6.5. Nerespectarea termenului de un an de către cumpărător constituie o încălcare a obligației și îndreptățește vânzătorul să solicite rezilierea unilaterală a contractului de vânzare-cumpărare, conform prevederilor art. 1552 Cod Civil 
6.6. Cumpărătorul poate solicita prelungirea termenului pentru eliberarea autorizației de construire, cu plata unor penalități de întârziere de 0,5% /lună din valoarea de vânzare a terenului, de la data la care trebuia să obțină autorizația de construire și până la data îndeplinirii obligației. 
6.7. În cazul neindeplinirii obligaților prevăzute la pct.6.2 și 6.5 de către cumpărător, acesta va fi pus în întârziere de vânzător, conform prevederilor art. 1522 Cod Civil, printr-o notificare scrisă. 
6.8. Vânzătorul asigură gratuit racordul la rețeaua de distribuție a apei potabile până la contor și, respectiv, până la căminul de racord în cazul canalizării menajere.
6.9. Cumpărătorul se obligă să branșeze terenul achiziționat la rețeaua de distribuție a apei potabile și de canalizare menajeră în termen de 6 luni de la data semnării contractului de vânzare cumpărare.
7.0. Nerespectarea de către cumpărător a obligației prevăzute la pct. 6.9. îl îndreptățește pe vânzător să perceapă penalități de întârziere în cuantum de 0,5% din valoarea contractului de vânzare-cumpărare /lună de întârziere.

 

CAP VII.  CHELTUIELI
             7.1. Cheltuielile ocazionate de autentificarea prezentului contract sunt suportate de cumpărător, în sarcina căruia se află şi cheltuielile de înscriere în cartea funciară.

CAP VIII.  DISPOZIŢII FINALE
             8.1.  Prezentul contract prin care se transmite un drept real imobiliar, se va înscrie în cartea funciară prin grija notarului public, conform art. 54 din Legea nr. 7/1996.   
    8.2. Subsemnatele părţi declarăm că înainte de semnarea actului, am citit personal şi am înţeles cuprinsul acestuia constatând că el corespunde voinţei şi condiţiilor stabilite de noi părţile de comun acord, drept pentru care semnăm mai jos, fiind de acord cu prelucrarea datelor cu caracter personal conform Legii nr. 677/2001.

            

                VÂNZĂTOR,	                                                                 	CUMPĂRĂTOR,




